Connect Bus er et norsk busskonsern eid av det amerikanske pengefondet CBRE Investment Management. Konsernet omfatter de norske busselskapene Connect Bus Nord, Connect Bus Norgesbuss, Connect Bus Sørlandsruta og Connect Bus Trønderbilene, og de svenske busselskapene Connect Bus Sverige (tidligere Sandarna Transporter og Söne Buss), KarlssonBuss og Trönderbilene (datterselskap av Trønderbilene). I tillegg eier konsernet 50 % av Firda Billag Buss og flere buss- og tungbilverksteder.